Доклад

Относно обучението по БДП през 2022/ 2023 учебна година

През изминалата учебна година обучението по БДП премина успешно и според предвидения в годишните разпределения учебен материал. Изготвен беше график на часовете за първия и втория учебен срок, утвърден от директора. Всички ученици разполагат с необходимите помагала за съответния клас на изд. Рива.

Учениците от 1 до 4 клас изработиха маршрутни карти с помощта на родителите. С тях актуализираха маршрута от дома до училище и опасните места по него. В часовете учениците участват с желание и интерес, защото материалът им е познат и достъпно предложен в помагалата. В края на всеки последен час се провежда петминутка, с която се напомня на учениците да спазват правилата при предвижване до дома. В края на всеки учебен срок се провежда тест и се оценява успеваемостта.

Поради зачестилите ПТП на пешеходни пътеки се акцентира върху безопасното пресичане и се усвояват не само знания, но и се създават навици децата сами да се научат да се предпазват като изчакват спирането на всички автомобили и тогава да пресичат. Много често се анализират ситуации и казуси, които те сами са преживели или са били свидетели на нарушение на правилата и последиците от това. Осъществен бе контрол от страна на директора в часовете по БДП в начален и прогимназиален етап.

През м. май учениците представиха рисунки на тема: „Опасностите на пътя“.

Преподавателят по БДП Юлияна Пеева премина онлайн обучение по БДП на тема: „Обучението по БДП 1- 7 клас.“

В 72 ОУ „Христо Ботев“ в началото на м. септември бе изградена външна площадка по БДП и беше закупено стандартното оборудване за часовете по БДП и за извънкласните дейности.

Обновена и обезопасена бе пешеходната пътека пред входа на училището, има необходимите пътни знаци и осветление, както и заграждения, които допринасят за безопасността на учениците. През изтеклата 2022/2023 учебна година няма пътни произшествия с ученици от 72 ОУ.

През последната година се засили трафика по ул. Овчо поле от автомобили, които преминават транзит , за да избегнат задръстването по главната ул. Траян Танев. Това е повишава риска от ПТП и ръководството на училището е сигнализирало съответните органи, но все още няма промяна в обстановката.